હાર્દિક પટેલના 11 વાગ્યે ગુજરાત બહાર જવાનું હોવાથી ઉત્તર ગુજરાતના તમામ કાર્યક્રમ રદ થયા હતાં. પાટણ-બનાસકાંઠામાં આજે હાર્દિકની રેલીઓ હતી. પણ 11 વાગ્યા સુધીમાં ગુજરાત રાજ્ય છોડવાનું હોવાથી આ કાર્યક્રમો રદ કરવામાં આવ્યા હતાં. તેથી હાર્દિક પટેલે ઉત્તર ગુજરાતના પાટીદારોની માફી માંગી હતી. ઉલ્લેખનીય છે કે હાર્દિકના આગમનથી ઉત્તર ગુજરાતના પાટીદારોમાં ઘણો ઉત્સાહ હતો.જો કે હાર્દિકે તેમ પણ કહ્યું હતું કે આવનારા દિવસોમાં તે 3D સભા કરશે. જેથી સતત પોતાના સમાજના સંપર્કમાં રહેશે. તેમજ આંદોલનને વેગ આપવા માટે ટેકનોલોજીનો ઉપયોગ કરશે. તે રાજસ્થાનમાં રહીને ગુજરાતમાં રણનીતિ કરશે.